Григор леко се изнерви от припряността си в края на предишния гейм и сбърка следващите две топки при подаване на Ноле, а още една грешка от форхенд доведе до 40-15 - това бе 13-ата непредизвикана за българина до този момент във втория сет, след като само в първия те бяха едва 8. Невероятна защита на Джокович го избави от нов критичен момент, в който бе широко разтегнат по корта, а последвалият плосък бекхенд на Григор го лиши от възможността да запише уинър по опразнения диагонал - 3:4.